ইথিওপিয়া থেকে দত্তক নেওয়া শিশুরা বিদেশে অবহেলা ও নির্যাতনের মধ্যে বড় হচ্ছে। এমন আশঙ্কা থেকে দেশটি থেকে বিদেশি নাগরিকদের শিশু দত্তক নেওয়া নিষিদ্ধ করা হয়েছে। মার্কিন নাগরিকরা সারা বিশ্বের বিভিন্ন দেশ থেকে যে সব শিশু দত্তক নেন তার সবচেয়ে বড় উৎসই হল ইথিওপিয়া। যুক্তরাষ্ট্রে আন্তর্জাতিকভাবে দত্তক নেওয়া শিশুদের প্রায় বিশ শতাংশই ইথিওপিয়া থেকে নেয়া হয়। খবর বিবিসি।